উইকেন্ডে উষ্ণতার ছোঁয়া, চড়বে পারদ

কলকাতা: নতুন বছরে রাজ্যজুড়ে শীতের আমেজ (WB Winer)। একধাক্কায় ১৩ ডিগ্রির ঘরে নামল কলকাতার পারদ (Kolkata Temperature Low)। সপ্তাহান্তে পারদ কিছুটা ঊর্ধ্বমুখী হবে। আলিপুর আবহাওয়ার দফতর জানাচ্ছে, রাজ্যে শীত দীর্ঘ স্থায়ী হবে না। জানুয়ারিতেই পরপর পশ্চিমী ঝঞ্ঝা। রাজ্যে অবাধ উত্তুরে হাওয়ার পথ আটকাতে পারে। যার জেরে সপ্তাহের শেষে আবহাওয়া পরিবর্তন হবে। বাড়বে তাপমাত্রা।মঙ্গলবার নতুন বছরের প্রথম তুষারপাত হতে পারে দার্জিলিঙে। এ ছাড়াও, দার্জিলিং, কালিম্পং, জলপাইগুড়ি, আলিপুরদুয়ারে হালকা বৃষ্টির সম্ভাবনা রয়েছে।

নতুন বছরের প্রথমে কলকাতা-সহ প্রায় সব জেলাতেই পারাপতন ঘটেছে। হাওয়া অফিস বলছে শনিবার পর্যন্ত তাপমাত্রা একইরকম থাকবে। তবে পশ্চিমী ঝঞ্ঝার প্রভাবে রবিবার থেকে ফের পারদ ঊর্ধ্বমুখী হতে পারে। রবিবার থেকে দক্ষিণবঙ্গে ৩-৪ ডিগ্রি তাপমাত্রা বাড়তে পারে। দক্ষিণবঙ্গের বেশ কিছু জেলায সকালের দিকে কুয়াশাচ্ছন্ন থাকবে। দক্ষিণবঙ্গের পাশাপাশি উত্তরবঙ্গেও তাপমাত্রা বাড়তে পারে সপ্তাহের শেষে।

আরও পড়ুন: আজ থেকে শুরু হচ্ছে বাংলা সঙ্গীত মেলা ২০২৪-২৫

উত্তরবঙ্গের একাধিক জেলায় দুই থেকে তিন ডিগ্রি চড়তে পারে তাপমাত্রা। আগামী সপ্তাহে ফের বৃষ্টি তুষারপাতের সামান্য সম্ভাবনা। আগামী মঙ্গলবার ৭ জানুয়ারি দার্জিলিং ও কালিম্পঙের উঁচু পার্বত্য এলাকায় তুষারপাতের সামান্য সম্ভাবনা। কুয়াশার দাপট থাকবে উত্তরবঙ্গে। পশ্চিমী ঝঞ্ঝার কারণে আটকে যাবে উত্তর-পশ্চিমের শীতল হাওয়া। সঙ্গে বঙ্গোপসাগর থেকে পূবালি হাওয়ার দাপটও বাড়বে। এর ফলেই উইকেন্ডে উষ্ণতার ছোঁয়া মিলবে।

অন্য খবর দেখুন